open-index/open-wikipedia-markdown huggingface dataset:
Άλβαρο Τεχέρο

Ο **Άλβαρο Τεχέρο Σακριστάν** (**Álvaro Tejero Sacristán,** γεννημένος στις 20 Ιουλίου 1996) είναι Ισπανός επαγγελματίας ποδοσφαιριστής που παίζει ως κεντρικός αμυντικός για τον Άρης Θεσσαλονίκης στην Stoiximan Super League Ελλάδος.
## Καριέρα
Ο Τεχέρο γεννήθηκε στη Μαδρίτη και ξεκίνησε το ποδόσφαιρο από την άσημη **CU Collado Villalba**, προτού ενταχθεί το 2005 στις ακαδημίες της Ρεάλ Μαδρίτης. Αφού προχώρησε στις ακαδημίες, πραγματοποίησε το ντεμπούτο του στην 3η ομάδα του συλλόγου (το 2015), στο πρωτάθλημα της Tercera División.

Στις 5 Ιουλίου 2015, ο Τεχέρο προβιβάστηκε, μετά από σχετική εισήγηση του προπονητή Ζινεντίν Ζιντάν, στην Ρεάλ Μαδρίτης Καστίγια, η οποία αγωνίζονταν στην Σεγούντα Ντιβισιόν Β.  Έκανε το ντεμπούτο του στη ομάδα, στις 22 Αυγούστου, ξεκινώντας βασικός σε μια εντός έδρας νίκη με 5-1 επί της CD Ebro.

Ο Τεχέρο έκανε το ντεμπούτο του με την πρώτη ομάδα στις 2 Δεκεμβρίου 2015, μπαίνοντας ως αλλαγή στο τέλος της σεζόν στη θέση του Πέπε σε μια εκτός έδρας νίκη με 3-1 επί της Κάδιθ στο Copa del Rey. Έχοντας υπάρξει ο μοναδικός παίκτης που ήταν παρών σε όλα τα ματς της ομάδας, χάνοντας μόνο 12 λεπτά δράσης σε όλη τη σεζόν, σημείωσε το πρώτο του γκολ για την Καστίγια στις 6 Φεβρουαρίου 2016, στη νίκη (με 1-0) επί της Ρεάλ Ουνιόν στο γήπεδο Estadio Alfredo Di Stefano.

Ο Τεχέρο έκανε το ντεμπούτο του στη Πριμέρα Ντιβισιόν στις 26 Απριλίου 2017, αντικαθιστώντας τον Ραφαέλ Βαράν σε μια εντός έδρας νίκη με 6-2 επί της Ντεπορτίβο Λα Κορούνια. Στις 10 Ιουλίου του επόμενου έτους, παραχωρήθηκε ως δανεικός στην Αλμπαθέτε, αγωνιζόμενος στη Σεγούντα Ντιβιζιόν, για ένα χρόνο.

Στις 26 Ιουνίου 2019, ο Τεχέρο υπέγραψε πενταετές συμβόλαιο με την Έιμπαρ στην κορυφαία κατηγορία. Στις 5 Οκτωβρίου του επόμενου έτους, αφού αγωνίστηκε ελάχιστα, δόθηκε δανεικός στη Ρεάλ Σαραγόσα για την αγωνιστική περίοδο 2020-21.

Στις 9 Ιουλίου 2024, ο Τεχέρο υπέγραψε μονοετές συμβόλαιο με την Εσπανιόλ, η οποία είχε προβιβαστεί πρόσφατα στην Α΄ κατηγορία.  Έλυσε τη συνεργασία του με τον σύλλογο στις 14 Ιουλίου του επόμενου έτους, και αμέσως εντάχθηκε στον Άρη Θεσσαλονίκης.

Πραγματοποίησε το ντεμπούτο του με τους "κίτρινους" στις 24 Ιουλίου 2025, στον εκτός έδρας αγώνα για το δεύτερο προκριματικό γύρο του ΟΥΕΦΑ Κόνφερενς Λιγκ 2025–26, εναντίον της Αράζ Ναχτσιβάν. 

## Παραπομπές


## Εξωτερικοί σύνδεσμοι
*Real Madrid official profile
*
*
*
* 

Κατηγορία:Ισπανοί ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Ρεάλ Μαδρίτης Γ
Κατηγορία:Ποδοσφαιριστές Ρεάλ Μαδρίτης Καστίγια
Κατηγορία:Ποδοσφαιριστές Ρεάλ Μαδρίτης
Κατηγορία:Ποδοσφαιριστές Αλμπαθέτε Μπαλομπιέ
Κατηγορία:Ποδοσφαιριστές ΣΝ Έιμπαρ
Κατηγορία:Ποδοσφαιριστές Ρεάλ Σαραγόσα
Κατηγορία:Ποδοσφαιριστές ΡΚΝ Εσπανιόλ
Κατηγορία:Ποδοσφαιριστές Άρη Θεσσαλονίκης
Κατηγορία:Ποδοσφαιριστές Σεγούντα Ντιβιζιόν Β
Κατηγορία:Ποδοσφαιριστές Τερθέρα Ντιβιζιόν
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ξένοι ποδοσφαιριστές στην Ελλάδα
Γ.Τ.Κ.

Το μουσικό άλμπουμ **«Γ.Τ.Κ.»** είναι το τέταρτο προσωπικό άλμπουμ του ράπερ Λεξ. Κυκλοφόρησε επίσημα στις streaming υπηρεσίες μουσικής στις 22 Νοεμβρίου του 2024 και στο YouTube στις 14 Νοεμβρίου 2025.

## Πληροφορίες
Το άλμπουμ θίγει σοβαρά προβλήματα που συναντιούνται στην Ελλάδα, όπως είναι η ανήλικη βία, η οικονομική δυσπραγία των νέων, τα αποτυχημένα όνειρα, οι οικογενειακές σχέσεις, η σεξουαλικότητα, ο ρόλος γονιών της νέας γενιάς. 

Ο δίσκος, εμπεριέχει μόνο μία μουσική συνεργασία, αυτή από τον Ιταλό ράπερ **Guè**. Την μουσική παραγωγή των τραγουδιών ανέλαβε ο **[[Dof Twogee]]** μαζί με τον **Ortiz**.

## Επισκόπηση Τραγουδιών

## Ανακοίνωση Κυκλοφορίας
Τον Οκτώβριο του 2024, ο καλλιτέχνης δημοσίευσε ένα βίντεο στον προσωπικό του λογαριασμό στο Instagram, σκηνοθετημένο από τον Αλέξανδρο Βούλγαρη, απεικονίζοντας χαρακτήρες από την παλιά παιδική τηλεοπτική σειρά «Φρουτοπία» σε μια πόλη, ενώ από πίσω ακούγονται ακυκλοφόρητοι στίχοι του, συγκεκριμένα από του ένατου τραγουδιού του δίσκου, «Νυχτερίδες».  

Στις 12 Νοεμβρίου δημοσίευσε νέο βίντεο στο οποίο ένας χαρακτήρας της Φρουτοπίας φέρεται να συνομιλεί με μία δημοσιογράφο και στο τέλος αυτού, κλείνοντας με τη φωνή του Λεξ, δηλώνει επίσημα την ημερομηνία κυκλοφορίας ως 22 Νοεμβρίου. 

## Χαρακτηριστικά
Ο συγκεκριμένος δίσκος, εν αντιθέσει με τους παλαιότερους του Λεξ, έχει μια πιο μελαγχολική νότα. Ο καλλιτέχνης, αντλώντας εικόνες από τις γειτονιές, τους δρόμους, τις πολυκατοικίες, τις πλατείες, τα γήπεδα και τα εικοσιτετράωρα καταστήματα, διηγείται με ζωντανή χροιά ιστορίες και βιώματα του ιδίου ή ανθρώπων του κύκλου του. Με αυτόν τον τρόπο κατάφερε να θίξει ποικίλα θέματα που απασχολούν την κοινωνία. 

Αξιοσημείωτες είναι και οι αναφορές που έγιναν μέσα σε στίχους του δίσκου για γνωστά πρόσωπα του αθλητικού χώρου, όπως ο Πέτρος Μάνταλος, ο Έρλινγκ Χόλαντ, ο Πεπ Γκουαρδιόλα  και ο ολυμπιονίκης Μίλτος Τεντόγλου. Επιπλέον, αναφορά έγινε και στην Χάρις Αλεξίου με την οποία ο καλλιτέχνης έχει συνεργαστεί στο παρελθόν (Φύγε).

## Απόηχος
Από τις πρώτες κιόλας μέρες από την κυκλοφορία του άλμπουμ, η ανταπόκριση του κόσμου υπήρξε ανεπανάληπτη. Στην πρώτη του εβδομάδα έφτασε τις 16.000.000 ακροάσεις και στη δεύτερη τις 26.000.000.

Στις 7 Δεκεμβρίου, ανάρτηση της Stay Independent δηλώνει πως ο δίσκος κατάφερε το ρεκόρ για τον πιο γρήγορο ελληνικό δίσκο που έγινε χρυσός. 

## Παραπομπές


## Εξωτερικοί Σύνδεσμοι
*Το άλμπουμ στο Spotify

Κατηγορία:Άλμπουμ του 2024
Κατηγορία:Δισκογραφία του Λεξ
Ταρακλία

Η **Ταρακλία** (ρουμανικά: *Taraclia*, βουλγαρικά: *Тараклия*) είναι πόλη που βρίσκεται στο νότιο τμήμα της Μολδαβίας. Είναι το διοικητικό κέντρο της ομώνυμης περιφέρειας, η οποία συνορεύει με την αυτόνομη περιοχή της Γκαγκαουζίας, με την περιφέρεια του Καχούλ και την περιφέρεια Οδησσού της Ουκρανίας. Η μεγάλη πλειοψηφία των κατοίκων της πόλης είναι Βούλγαροι.

Το Κρατικό Πανεπιστήμιο της Ταρακλίας, το οποίο συγχρηματοδοτείται από τη Βουλγαρία και τη Μολδαβία, ιδρύθηκε το 2004. Τα μαθήματα πραγματοποιούνται στα ρουμανικά και τα βουλγαρικά.

## Ιστορία
Σύμφωνα με επίσημα στοιχεία, η Ταρακλία ιδρύθηκε το 1813 από Βούλγαρους μετανάστες, αν και εγκαταστάθηκαν εκεί πολύ νωρίτερα. Η πόλη είναι ένας από τους παλαιότερους βουλγαρικούς οικισμούς του δέκατου ένατου αιώνα στην τότε νότια Βεσσαραβία.

Οι πρώτοι άποικοι έφτασαν στην Ταρακλία κατά τη διάρκεια του Ρωσοτουρκικού πολέμου του 1806-1812. Μετά τον Ρωσοτουρκικό πόλεμο του 1828-1829, ένας μεγάλος αριθμός Βούλγαρων μεταναστών εγκαταστάθηκαν ξανά στη Βεσσαραβία και ιδιαίτερα στην Ταρακλία. Έχοντας τα δικαιώματα των αποίκων, έχτισαν σπίτια και εκκλησίες και εγκαταστάθηκαν μόνιμα, εκμεταλλευόμενοι προνόμια αρκετών δεκαετιών που τους είχε παραχωρήσει η Ρωσική Αυτοκρατορία.

## Δημογραφικά στοιχεία
Σύμφωνα με την απογραφή του 2014, ο πληθυσμός της Ταρακλίας ανερχόταν σε 12.355 κατοίκους, σημειώνοντας μείωση σε σύγκριση με την προηγούμενη απογραφή του 2004, όταν είχαν καταγραφεί 13.756 κάτοικοι. Από αυτούς, 6.126 ήταν άνδρες και 6.229 ήταν γυναίκες.

### Ομιλούμενες γλώσσες
Ως μητρική και καθημερινή γλώσσα στην Ταρακλία στην απογραφή του 2014 το 75,76% των κατοίκων δήλωσαν τα βουλγαρικά, 12% τα ρωσικά, 5,07% τα μολδαβικά, 4,87% τα γκαγκαουζικά, 1,51% τα ουκρανικά, 0,16% τα ρουμανικά και οι υπόλοιποι 0,63% άλλες γλώσσες η δεν δήλωσαν.

## Διεθνές σχέσεις
Η Ταρακλία είναι αδελφοποιημένη με τις εξής πόλεις:
*  Αξάκοβο, Βουλγαρία 
*  Νόβα Ζαγκόρα, Βουλγαρία
*  Σλίβεν, Βουλγαρία

## Παραπομπές


Κατηγορία:Πόλεις της Μολδαβίας
Μανουέλ Γκονσάλες Φλόρες

**Ο Χοσέ Μανουέλ ντελ Ρεφούτζιο Γκονσάλες Φλόρες** (ισπαν.:*José Manuel del Refugio González Flores*, 17 Ιουνίου 1833 – 8 Μαΐου 1893) ήταν Μεξικανός στρατηγός και φιλελεύθερος πολιτικός, ο οποίος διετέλεσε ο 35ος Πρόεδρος του Μεξικού από το 1880 έως το 1884.

Πριν ξεκινήσει την προεδρική του καριέρα, ο Γκονσάλες έπαιξε σημαντικό ρόλο στον Μεξικανοαμερικανικό Πόλεμο ως υπολοχαγός και αργότερα στον Πόλεμο της Μεταρρύθμισης ως στρατηγός της συντηρητικής πλευράς. Κατά τη γαλλική επέμβαση στο Μεξικό, ο Γκονσάλες πολέμησε για τη Μεξικανική Δημοκρατία υπό τη διοίκηση του στρατηγού Πορφίριο Ντίας. Υποστήριξε τις προσπάθειες του Ντίας να κερδίσει την προεδρία του Μεξικού, οι οποίες επιτεύχθηκαν το 1876.Διετέλεσε Μεξικανός Υπουργός Πολέμου στην κυβέρνηση Ντίας από το 1878 έως το 1879. Ο Ντίας δεν μπόρεσε να επανεκλεγεί στην προεδρία το 1880, καθώς η βάση του πραξικοπήματός του εναντίον του Σεμπαστιάν Λέρντο ντε Τεχάδα ήταν η αρχή της μη επανεκλογής, οπότε ο Ντίας εργάστηκε για την εκλογή του πολιτικού του πελάτη Γκονσάλες, ο οποίος θα ήταν ένας αδύναμος αντίπαλος σε περίπτωση που ο Ντίας έθετε ξανά υποψηφιότητα.

Η προεδρία του από το 1880 έως το 1884 χαρακτηρίστηκε από μια σειρά σημαντικών διπλωματικών και εσωτερικών επιτευγμάτων, τα οποία ο ιστορικός Φρίντριχ Κατζ θεωρεί ότι αποτελούν απλώς «τη βαθιά μεταμόρφωση» του Μεξικού.

Αν και η προεδρία Γκονσάλες έχει θεωρηθεί διεφθαρμένη, η εκτίμηση αυτή επιδεινώνεται από τις δύσκολες οικονομικές συνθήκες του 1884 και από την εκστρατεία του Ντίαζ για να δυσφημίσει τον διάδοχό του, ανοίγοντας το δρόμο για την επανεκλογή του το 1884.
## Σημειώσεις

## Παραπομπές

## Βιβλιογραφία
*
*

*Coerver, Don M. *The Porfirian Interregnum: The Presidency of Manuel González of Mexico, 1880–1884*. 1979.
*Katz, Friedrich, "The Liberal Republic and the Porfiriato, 1867-1910" in *Mexico Since Independence*, Leslie Bethell, ed. New York: Cambridge University Press 1991, pp.&nbsp;49–124.

 

Κατηγορία:Πρόεδροι του Μεξικού
Κατηγορία:Σελίδες με πηγές CS1 στα Ισπανικά (es)
Κοινοβούλιο του Κουρασάο

Η **Βουλή του Κουρασάο** () στο νησί του Κουρασάο, στην περιοχή της Ολλανδικής Καραϊβικής, αποτελείται από 21 μέλη, τα οποία εκλέγονται για τετραετή θητεία μέσω γενικών εκλογών. Η πρώτη Βουλή εγκαταστάθηκε στις 10 Οκτωβρίου 2010, μετά τη διάλυση των Ολλανδικών Αντιλλών, και αποτελούνταν από τα μέλη του περιφερειακού συμβουλίου που εκλέχθηκε στις 27 Αυγούστου 2010.

Ο πρώτος πρόεδρος της Βουλής ήταν ο Ιβάρ Ασιές (Pueblo Soberano), ενώ αντιπρόεδρος ήταν ο Αμέριγκο Τοντέ (Movementu Futuro Korsou).

Ο σημερινός πρόεδρος της Βουλής είναι ο Φερτζίνο "Τζίνο" Μπράουνμπιλ.

## Πρόεδροι (Speakers)

## Γενικές εκλογές 2025

## Κτήριο

Το Κοινοβούλιο στεγάζεται στο Στατενγκεμπάου (Statengebouw) στο Τζουλιαναπλάιν (Julianaplein) στην Πούντα. Το κτήριο έχει 21 σκαλοπάτια, που αντιπροσωπεύουν τις 21 έδρες. Between 2010 and 2014, the parliament met in the building of the Island Council on Ansinghstraat, because the building was being renovated.

## Παραπομπές

## Εξωτερικοί σύνδεσμοι
* 

Κατηγορία:Πολιτική του Κουρασάο
Κουρασαο
Έρημος Λακωνίας

Η **Έρημος** είναι χωριό της τοπικής κοινότητας Μίνας, της δημοτικής ενότητας (τέως δήμου) Οιτύλου, του δήμου Ανατολικής Μάνης, της περιφερειακής ενότητας (τέως νομού) Λακωνίας, στην περιφέρεια Πελοποννήσου. Είναι κτισμένο σε υψόμετρο 120 μέτρων. Έχει χαρακτηριστεί παραδοσιακός οικισμός από το 1998.

## Ιστορικά στοιχεία
Στην Έρημο έχουν βρεθεί κατάλοιπα βυζαντινού οικισμού, και στο χωριό βρίσκεται ο ναός της Αγίας Βαρβάρας, ο οποίος χρονολογείται από τον 12ο αιώνα, και ο ναός της Σουλανής, του 14ου αιώνα. Η παλαιότερη μνεία στον οικισμό χρονολογείται από το 1278 και είναι στην κτητορική επιγραφή του ναού του Αρχαγγέλου Μιχαήλ στον Πολεμίτα, όπου αναφέρεται ως «ειστην ερεμο».

Στη συνέχεια το χωριό αναφέρεται στον κατάλογο χωριών της Μάνης του 1618 που συντάχθηκε για τον δούκα του Νεβέρ ανάμεσα στους οικισμούς της Κάτω Μάνης ως *Erimo* με 15 νοικοκυριά. Στην στατιστική της γαλλικής Επιστημονικής Αποστολής του 1829 αναφέρεται ως *Erimo* στην περιοχή της Μαΐνης με 6 νοικοκυριά. Στην απογραφή του 1844 η Έρημος μαζί με τον Λάκκο είχε 63 κατοίκους. Στην απογραφή του 1879 η Έρημος απογράφεται μόνη της και είχε 42 κατοίκους. Στην απογραφή του 1907 είχε 54.

Αναλυτικά η δημογραφική πορεία του χωριού σύμφωνα με τις απογραφές:

## Αξιοθέατα
* Ο βυζαντινός ναός της Αγίας Βαρβάρας είναι σταυροειδής εγγεγραμμένος, δικιόνιου τύπου, με νάρθηκα. Είναι κτισμένος με το πλινθοπερίκλειστο σύστημα. Ο τρούλος είναι αθηναϊκού τύπου. Στο εσωτερικό του σώζονται σπαράγματα μεταβυζαντινών τοιχογραφιών στο βόρειο τοίχο και στην αψίδα. Στη νοτιοανατολική πλευρά του ναού βρίσκεται οστεοφυλάκιο και λίγο νότια δεξαμενή.

## Παραπομπές


## Πηγές
* 

Κατηγορία:Χωριά της περιφερειακής ενότητας Λακωνίας
Κατηγορία:Δήμος Ανατολικής Μάνης
Γιασένιε

Το **Γιασένιε** (σλοβακ. *Jasenie*, ουγγρ. *Jecenye*) είναι χωριό και δήμος της κεντρικής Σλοβακίας, που υπάγεται στο Διαμέρισμα του Μπρέζνο και στην Περιφέρεια της Μπάνσκα Μπίστριτσα. Αναφέρεται για πρώτη φορά σε γραπτή πηγή το έτος 1424 μ.Χ., ως **Γιεχένε** (*Jechene*). Το Γιασένιε ως δήμος έχει σχετικώς μεγάλη έκταση, 86,29 τετραγωνικά χιλιόμετρα, και πληθυσμό 1.142 κατοίκους στην απογραφή του 2021, ενώ βρίσκεται σε μεσοσταθμικό υψόμετρο 504 μέτρα πάνω από την επιφάνεια της θάλασσας.

Ως προς το θρήσκευμα, παραδοσιακά στο χωριό συνυπήρχαν τόσο Ρωμαιοκαθολικοί όσο και Λουθηρανοί Χριστιανοί, με την ύπαρξη αντίστοιχων ενοριών.

## Δημογραφία

## Παραπομπές


## Εξωτερικοί σύνδεσμοι
* 

Γιασενιε
Ζαβάντκα ναντ Χρόνομ

Η **Ζαβάντκα ναντ Χρόνομ** (σλοβακ. *Závadka nad Hronom*, ουγγρ. *Ágostonlak*) είναι ημιορεινό χωριό και δήμος της κεντρικής Σλοβακίας, που υπάγεται στο Διαμέρισμα του Μπρέζνο και στην Περιφέρεια της Μπάνσκα Μπίστριτσα. Αναφέρεται για πρώτη φορά σε γραπτή πηγή το έτος 1611. Η Ζαβάντκα ναντ Χρόνομ ως δήμος έχει σχετικώς μεγάλη έκταση, 41,18 τετραγωνικά χιλιόμετρα, και πληθυσμό 2.121 κατοίκους στην απογραφή του 2021, με ελαφρά αλλά συνεχή μείωση από το 1994 (όταν έφθανε τους 2.600 κατοίκους). Ο δήμος έχει μεσοσταθμικό υψόμετρο 618 μέτρα πάνω από την επιφάνεια της θάλασσας.

## Δημογραφία

## Παραπομπές


## Εξωτερικοί σύνδεσμοι
* 

Ζαβαντκα ναντ Χρονο
Λομ ναντ Ριμαβίτσοου

Το **Λομ ναντ Ριμαβίτσοου** (σλοβακ. *Lom nad Rimavicou*, ουγγρ. *Forgácsfalva*) είναι ορεινό χωριό και δήμος της κεντρικής Σλοβακίας, που υπάγεται στο Διαμέρισμα του Μπρέζνο και στην Περιφέρεια της Μπάνσκα Μπίστριτσα. Αναφέρεται για πρώτη φορά σε γραπτή πηγή μόλις το έτος 1799 και αρχικώς ήταν οικισμός των Γκουράλων. Ως δήμος το Λομ ναντ Ριμαβίτσοου έχει έκταση 17,44 τετραγωνικά χιλιόμετρα, και πληθυσμό 222 κατοίκους στην απογραφή του 2021, ενώ βρίσκεται σε μεσοσταθμικό υψόμετρο 938 μέτρα πάνω από την επιφάνεια της θάλασσας, όντας ένα από τα υψηλότερα χωριά και δήμους σε ολόκληρη τη Σλοβακία. Το γειτονικό χιονοδρομικό κέντρο έχει αρχίσει να προσελκύει αρκετούς τουρίστες.

## Δημογραφία

## Παραπομπές


## Εξωτερικοί σύνδεσμοι
* 

Λομ ναντ Ριμαβιτ
Μιχάλοβα

Η **Μιχάλοβα** (σλοβακ. *Michalová*, ουγγρ. *Mihálytelek*) είναι χωριό και δήμος της κεντρικής Σλοβακίας, που υπάγεται στο Διαμέρισμα του Μπρέζνο και στην Περιφέρεια της Μπάνσκα Μπίστριτσα. Αναφέρεται για πρώτη φορά σε γραπτή πηγή μόλις το έτος 1786. Η Μιχάλοβα ως δήμος έχει έκταση 14,33 τετραγωνικά χιλιόμετρα, και πληθυσμό 1.208 κατοίκους στην απογραφή του 2024, έναντι 1.372 στην απογραφή του 2014, ενώ βρίσκεται σε μεσοσταθμικό υψόμετρο 586 μέτρα πάνω από την επιφάνεια της θάλασσας.

## Δημογραφία

## Παραπομπές


## Εξωτερικοί σύνδεσμοι
* 

Μιχαλοβα
Νέμετσκα

Η **Νέμετσκα** (σλοβακ. *Nemecká*, γερμ. *Deutschendorf an der Gran*, ουγγρ. *Garamnémetfalva*) είναι χωριό και δήμος της κεντρικής Σλοβακίας, που υπάγεται στο Διαμέρισμα του Μπρέζνο και στην Περιφέρεια της Μπάνσκα Μπίστριτσα. Η ονομασία του, που μπορεί να μεταφρασθεί ως «Γερμανοχώρι», υποδηλώνει ότι τουλάχιστον ένα σημαντικό μέρος των κατοίκων είχαν γερμανική καταγωγή.

Η Νέμετσκα ως δήμος έχει έκταση 24,63 τετραγωνικά χιλιόμετρα, και πληθυσμό 1.701 κατοίκους στην απογραφή του 2021, ενώ βρίσκεται σε μεσοσταθμικό υψόμετρο 425 μέτρα πάνω από την επιφάνεια της θάλασσας.

## Ιστορία
Το χωριό αναφέρεται για πρώτη φορά σε γραπτή πηγή το έτος 1281 μ.Χ.. Οι κάτοικοι ασχολούνταν κυρίως με τη γεωργία και τη δασική εκμετάλλευση. Αργότερα αναπτύχθηκαν στην περιοχή και μερικές απλές βιομηχανίες, όπως ασβεστοποιεία, τουβλοποιεία, κ.ά.. Από τον 18ο αιώνα, πολλοί χωρικοί άρχισαν να πωλούν πόρτα-πόρτα δαντέλες που κατασκευάζονταν στο χωριό.

Η Νέμετσκα έγινε τόπος ναζιστικών θηριωδιών κατά τον Β΄ Παγκόσμιο Πόλεμο με στόχο την καταστολή της σλοβακικής εθνικής εξεγέρσεως. Μέχρι και 900 άνθρωποι θανατώθηκαν και τα πτώματά τους κάηκαν σε ένα τοπικό ασβεστοκάμινο. Οι εκτελέσεις διεξάγονταν επί 7 ημέρες, από τις 4 έως τις 11 Ιανουαρίου 1945, με εκτελεστές μέλη της γερμανικής Ομάδας Einsatzkommando 14 με αρχηγό τον *Obersturmfuhrer* Κουρτ Χέρμπερτ Ντέφνερ (*Deffner*) και μέλη της Φρουρά Χλίνκα του σλοβακικού κατοχικού καθεστώτος υπό τον λοχαγό Βόιτεχ Κοσόφσκι (*Vojtech Kosovsky*). Τα θύματα ήταν συμμετέχοντες στην εξέγερση, οι οικογένειές τους, αλλά και ανήκοντες σε «προγραμμένες ράτσες», δηλαδή Ρομά και Εβραίοι.

Μετά τον πόλεμο ανεγέρθηκε ένα μνημείο προς τιμή των θυμάτων των σφαγών, με μικρή έκθεση ανοικτή στο κοινό όλο το έτος.

## Δημογραφία

## Παραπομπές


## Εξωτερικοί σύνδεσμοι
* 

Νεμετσκα
Χαρούδα Λακωνίας

Η **Χαρούδα** είναι χωριό της τοπικής κοινότητας Πύργου Διρού, της δημοτικής ενότητας (τέως δήμου) Οιτύλου, του δήμου Ανατολικής Μάνης, της περιφερειακής ενότητας (τέως νομού) Λακωνίας, στην περιφέρεια Πελοποννήσου. Είναι κτισμένο σε υψόμετρο 165 μέτρων και έχει χαρακτηριστεί παραδοσιακός οικισμός. Έχει χαρακτηριστεί παραδοσιακός οικισμός από το 1978.

## Ιστορικά στοιχεία
Στις θέσεις Δεντρό, Άγιος Νικόλαος, Σωτήρας, Καβαθάκια και Στριλοχαλάσματα έχουν βρεθεί κατάλοιπα βυζαντινού οικισμού, και στο χωριό βρίσκεται ο ναός των Ταξιαρχών, ο οποίος χρονολογείται από τον 11ο αιώνα. Η παλαιότερη μνεία στον οικισμό γίνεται στον χάρτη του Battista Agnese, του 1554, όπου αναφέρεται ως *Carude*. Το όνομα Χαρούδα έχει σλαβική προέλευση και προέρχεται από τη λέξη koruto, το οποίο σημαίνει ποτίστρα, σκάφη.

Στη συνέχεια το χωριό αναφέρεται στον κατάλογο χωριών της Μάνης του 1618 που συντάχθηκε για τον δούκα του Νεβέρ ανάμεσα στους οικισμούς της Κάτω Μάνης ως *Charouda Chardiani* με 40 νοικοκυριά. Το όνομα Chardiani υποδεικνύει την παρουσία της οικογένειας των Καρδιανών. Στην κτητορική επιγραφή του ναού των Ταξιαρχών αναφέρεται ότι κτήτορας του ναού ήταν ο Μιχαήλ Καριδηανός, υποδεικνύοντας την μακροχρόνια παρουσία της οικογένειας στο χωριό. Η οικογένεια των Καρδιανών φαίνεται ότι μετανάστευσε προς τη Ζάκυνθο στο δεύτερο μισό του 17ου αιώνα και το ανθρωπωνύμιο εγκαταλείφθηκε. 

Στην στατιστική της γαλλικής Επιστημονικής Αποστολής του 1829 αναφέρεται ως *Karouda* στην περιοχή της Μαΐνης με 25 νοικοκυριά. Στην απογραφή του 1844 η Χαρούδα αναφέρεται ως έχουσα ελάχιστους κατοίκους. Στην απογραφή του 1879 ο πληθυσμός της Χαρούσας είχε αυξηθεί σε 132 κατοίκους. Στην απογραφή του 1907 είχε 108.

Αναλυτικά η δημογραφική πορεία του χωριού σύμφωνα με τις απογραφές:

## Αξιοθέατα
* Ο ναός των Ταξιαρχών είναι σταυροειδής εγγεγραμμένος, ημισύνθετος τετρακιόνιος, με τρούλο και νάρθηκα. Χρονολογείται από τον 11ο αιώνα. Στο εσωτερικό του σώζονται τοιχογραφίες του 18ου - 19ου αιώνα.
* Ο ναός του Σωτήρος είναι ερειπωμένος μονόχωρος ναός κτισμένος από μεγάλους αργούς λίθους.
* Σπήλαιο Βύθακας

## Παραπομπές


## Πηγές
* 

Κατηγορία:Χωριά της περιφερειακής ενότητας Λακωνίας
Κατηγορία:Δήμος Ανατολικής Μάνης
Πλαν-ντ'Οργκόν

Το **Πλαν-ντ'Οργκόν** (, , ) είναι γαλλική κοινότητα στο νομό των Μπους-ντυ-Ρον, στη διοικητική περιοχή της Προβηγκίας-Άλπεων-Κυανής Ακτής.

## Παραπομπές


## Εξωτερικοί σύνδεσμοι
* 
*  

Κατηγορία:Κοινότητες των Μπους-ντυ-Ρον
Διεύθυνση Διαχείρισης και Εκμετάλλευσης Περιουσίας

250px|μικρογραφία|Το λογότυπο του πρώην ΟΔΔΥ
250px|μικρογραφία|Το λογότυπο (2011 - 2017)
Η **Διεύθυνση Διαχείρισης και Εκμετάλλευσης Περιουσίας (ΔΙΔΕΠ)** αποτελεί υπηρεσιακή μονάδα της ΑΑΔΕ, αρμόδια για τη διαχείριση, αξιοποίηση και εκποίηση κινητών περιουσιακών στοιχείων που περιέρχονται στο Δημόσιο.

Παρά την κατάργησή του, η ονομασία **ΟΔΔΥ** εξακολουθεί να χρησιμοποιείται εκτεταμένα από τα ΜΜΕ και το ευρύ κοινό ως συνώνυμο των πλειστηριασμών δημόσιου υλικού, ιδίως αυτοκινήτων.

## Ιστορικό
Συστάθηκε αρχικά ως ΟΔΙΣΥ (*Οργανισμός Διαχειρίσεως Πλεοναζόντος Δημόσιου Υλικού*), με σκοπό τη διαχείριση πλεοναζόντων και κατασχεθέντων κινητών πραγμάτων του Δημοσίου, κυρίως συμμαχικών υλικών από τον Β’ Παγκόσμιο Πόλεμο. Το 1948, ξεκινά η διαχείριση των Γερμανικών αποζημιώσεων. Το 1951 ξεκινά η προμήθεια αμιαντοσωληνών για την ανάπτυξη του υδρευτικού και αποχετευτικού δικτύου στην επαρχία ενώ από τις αρχές της δεκαετίας του 1960, ξεκινούν οι πρώτες δημοπρασίες κατασχεμένων οχημάτων.

Στις 31 Ιανουαρίου 1976 ο ΟΔΙΣΥ μετονομάστηκε σε Οργανισμός Διαχείρισης Δημόσιου Υλικού (ΟΔΔΥ) αποκτώντας ευρύτερες αρμοδιότητες στον τομέα της εκποίησης υλικού και οχημάτων του Δημοσίου μέσω πλειστηριασμών. Το 1999, ο ΟΔΔΥ γίνεται Ανώνυμη Εταιρεία.

Στις 2 Δεκεμβρίου 2011, ο ΟΔΔΥ καταργήθηκε ως νομικό πρόσωπο στις και μετετράπη σε Διεύθυνση του Υπουργείου Οικονομικών ως ΔΔΔΥ.

Το 2017 η ΔΔΔΥ εντάχθηκε στην ΑΑΔΕ, με την υπαγωγή της στη Γενική Διεύθυνση Τελωνείων και Ειδικών Φόρων Κατανάλωσης. Στις 22 Μαΐου 2024, η ΔΔΔΥ μετονομάστηκε επισήμως σε ΔΙΔΕΠ. Η υπηρεσία μεταφέρθηκε διοικητικά από τη Γενική Διεύθυνση Τελωνείων στη νεοσύστατη Γενική Διεύθυνση Οικονομικών και Τεχνικών Υπηρεσιών της ΑΑΔΕ, με την πρώτη να καταργείται.

## Αρμοδιότητες
Η ΔΙΔΕΠ είναι αρμόδια για τη συγκέντρωση, φύλαξη και καταγραφή κινητών πραγμάτων που περιέρχονται στην κυριότητα του Δημοσίου (π.χ. κατασχεθέντα οχήματα, πλεονάζοντα ή εγκαταλειμμένα υλικά), την εκποίηση, μέσω δημόσιων πλειστηριασμών, κινητών πραγμάτων, κυρίως οχημάτων, μηχανημάτων και λοιπού εξοπλισμού, τη διαχείριση αποθηκευτικών χώρων και εγκαταστάσεων φύλαξης, την εκμετάλλευση υλικού προς όφελος του Δημοσίου ή άλλων φορέων του ευρύτερου δημόσιου τομέα και τη συνεργασία με τα Τελωνεία.

## Παραπομπές


## Δείτε επίσης
* Ανεξάρτητη Αρχή Δημοσίων Εσόδων
* Υπουργείο Εθνικής Οικονομίας και Οικονομικών

Κατηγορία:Ανεξάρτητη Αρχή Δημοσίων Εσόδων
Κατηγορία:Υπουργείο Εθνικής Οικονομίας (Ελλάδα)
Βύσοκα πρι Μοράβε

Η **Βύσοκα πρι Μοράβε** (σλοβακ. *Vysoká pri Morave*, γερμ. *Hochstädten* ή *Hochstetten*, ουγγρ. *Nagymagasfalu*) είναι χωριό της δυτικής Σλοβακίας, που υπάγεται στο Διαμέρισμα του Μάλατσκι και στην Περιφέρεια της Μπρατισλάβας. Είναι κτισμένο απέναντι από ύψωμα πάνω από τον ποταμό Μοράβα (όπως υποδηλώνει και η ονομασία του, τόσο η σλοβακική όσο και η γερμανική), 25 χιλιόμετρα σε ευθεία γραμμή βορειοδυτικά από την πρωτεύουσα της χώρας Μπρατισλάβα. Αναφέρεται για πρώτη φορά σε γραπτή πηγή το έτος 1271. Δεδομένου ότι ο Μοράβας ορίζει εκεί το σύνορο με την Αυστρία, το χωριό είναι παραμεθόριο. Η Βύσοκα πρι Μοράβε έχει έκταση 33,62 τετραγ. χιλιόμετρα και πληθυσμό 2.230 κατοίκους στην απογραφή του 2021. Το χωριό έχει μεσοσταθμικό υψόμετρο 144 μέτρα πάνω από την επιφάνεια της θάλασσας.

## Δημογραφία

## Παραπομπές


## Εξωτερικοί σύνδεσμοι
* 

Βυσοκα πρι Μοραβε
Γιακούμποφ

Το **Γιακούμποφ** (σλοβακ. *Jakubov*, γερμ. *Jakobsdorf*, ουγγρ. *Nagyjakabfalva*) είναι χωριό της δυτικής Σλοβακίας, που υπάγεται στο Διαμέρισμα του Μάλατσκι και στην Περιφέρεια της Μπρατισλάβας. Είναι κτισμένο σε απόσταση 4 χιλιομέτρων σε ευθεία γραμμή ανατολικά από τον ποταμό Μοράβα και λιγότερο από 8 χιλιόμετρα δυτικά από την πρωτεύουσα του διαμερίσματος, την πόλη Μάλατσκι. Δεδομένου ότι ο Μοράβας ορίζει στο σημείο αυτό το σύνορο με την Αυστρία, το χωριό είναι παραμεθόριο. Αναφέρεται για πρώτη φορά σε γραπτή πηγή το έτος 1460. Το Γιακούμποφ έχει έκταση 20,86 τετραγωνικά χιλιόμετρα και πληθυσμό 1.785 κατοίκους στην απογραφή του 2021. Το χωριό έχει μέσο υψόμετρο 150 μέτρα πάνω από την επιφάνεια της θάλασσας.

## Δημογραφία

## Παραπομπές


## Εξωτερικοί σύνδεσμοι
* 

Γιακουμποφ
Κοστόλιτσε

Το **Κοστόλιστε** (σλοβακ. *Kostolište*, γερμ. *Kirchplatz*, ουγγρ. *Egyházhely*) είναι χωριό της δυτικής Σλοβακίας, που υπάγεται στο Διαμέρισμα του Μάλατσκι και στην Περιφέρεια της Μπρατισλάβας. Η ονομασία σημαίνει «πλατεία του ναού» και αποτελεί μετάφραση της γερμανικής. Απέχει λίγότερο από τρία χιλιόμετρα δυτικά από το κέντρο της πόλεως Μάλατσκι, πρωτεύουσας του Διαμερίσματος, με την οποία είναι σχεδόν ενωμένη οικιστικά. Το Κοστόλιτσε αναφέρεται για πρώτη φορά σε γραπτή πηγή το έτος 1271. Ως διοκητική ενότητα έχει έκταση 16,83 τετραγωνικά χιλιόμετρα, ενώ ο πληθυσμός του ανερχόταν σε 2.214 κατοίκους στην απογραφή του 2021. Είναι κτισμένο σε μεσοσταθμικό υψόμετρο 157 μέτρα πάνω από την επιφάνεια της θάλασσας.

Ως προς το θρήσκευμα, παραδοσιακά στο χωριό επικρατούσαν οι Ρωμαιοκαθολικοί Χριστιανοί.

## Δημογραφία

## Παραπομπές


## Εξωτερικοί σύνδεσμοι
* 

Κοστολιτσε
Ζαχόρσκα Βες

Το **Ζαχόρσκα Βες**, παλαιότερα **Ουχόρσκα Βες** (σλοβακ. *Záhorská Ves*, γερμ. *Ungeraiden*, ουγγρ. *Magyarfalu*) είναι χωριό της δυτικής Σλοβακίας, που υπάγεται στο Διαμέρισμα του Μάλατσκι και στην Περιφέρεια της Μπρατισλάβας. Είναι κτισμένο στην ανατολική (αριστερή) όχθη του ποταμού Μοράβα και απέχει 32,5 χιλιόμετρα βορειοδυτικά σε ευθεία γραμμή από το κέντρο (παλαιό κάστρο) της πρωτεύουσας της χώρας, της Μπρατισλάβας. Δεδομένου ότι ο Μοράβας ορίζει στην περιοχή του Ζαχόρσκα Βες τα σύνορα με την Αυστρία, το χωριό είναι παραμεθόριο. Αν και δεν έχει κατασκευασθεί εκεί γέφυρα, λειτουργεί ένα ποτάμιο πορθμείο ανάμεσα στο Ζαχόρσκα Βες και στην απέναντι μικρή κωμόπολη Άνγκερν αν ντερ Μαρχ της Αυστρίας. Το χωριό αναφέρεται για πρώτη φορά σε γραπτή πηγή το έτος 1557. Η διοικητική περιοχή του έχει έκταση 13,03 τετραγωνικά χιλιόμετρα και πληθυσμό 1.856 κατοίκους στην απογραφή του 2021. Το χωριό έχει μεσοσταθμικό υψόμετρο 145 μέτρα πάνω από την επιφάνεια της θάλασσας.

* Το Ζαχόρσκα Βες κατέχει τον τίτλο του δυτικότερου χωριού, αλλά και γενικότερα οικισμού, ολόκληρης της Σλοβακίας, ενώ δίπλα του βρίσκεται και το δυτικότερο σημείο του σλοβακικού εδάφους.
* Στο χωριό γεννήθηκε η σημαντική υψίφωνος του 20ού αιώνα Λουτσία Ποπ.

## Δημογραφία

## Παραπομπές


## Εξωτερικοί σύνδεσμοι
* 

Ζαχορσκα Βες
Οίκος της Συνέλευσης (Βρετανικές Παρθένοι Νήσοι)

Ο **Οίκος της Συνέλευσης** (*House of Assembly*) των Βρετανικών Παρθένων Νήσων, γνωστός έως το 2007 ως **Νομοθετικό Συμβούλιο**, αποτελείται από 15 μέλη: 13 εκλεγμένα άμεσα για θητεία τεσσάρων ετών (εννέα σε μονοεδρικές περιφέρειες και τέσσερα στην επικράτεια ως σύνολο), καθώς και δύο ex officio μέλη (ο Γενικός Εισαγγελέας και ένας Πρόεδρος, που επιλέγεται εκτός της Συνέλευσης).

Οι συνεδριάσεις του Οίκου της Συνέλευσης διαιρούνται σε **[[#Θητείες|θητείες]]**, με κάθε θητεία να ξεκινά μετά από γενικές εκλογές. Αυτή τη στιγμή, η Συνέλευση διανύει την τέταρτη θητεία της υπό τη νέα ονομασία· ωστόσο, η πρώτη θητεία του Οίκου της Συνέλευσης ακολούθησε την 15η θητεία του παλαιού Νομοθετικού Συμβουλίου. Συνολικά, πρόκειται για τη 19η κοινοβουλευτική θητεία από την αποκατάσταση της δημοκρατίας στο έδαφος. Κάθε θητεία περιλαμβάνει μια σειρά από «συνεδριάσεις». Στο τέλος κάθε συνεδρίασης, η Συνέλευση είτε αναστέλλει τις εργασίες της μέχρι την επόμενη, είτε διαλύεται ενόψει νέων εκλογών.

Η Κορίν Τζορτζ-Μασικότ εξελέγη πρόεδρος της Συνέλευσης στις 26 Μαΐου 2022. Το επίσημο αρχείο των συνεδριάσεων τηρείται στο Χάνσαρντ.

## Τελευταίες εκλογές

## Πρόεδροι (Speakers of the House)

## Σημειώσεις και παραπομπές


Βρετανικες Παρθεν
Γενικές εκλογές στο Νιούε 2023

Γενικές εκλογές στο Νιούε διεξήχθησαν στις 29 Απριλίου 2023 για την εκλογή των μελών της 18ης Συνέλευσης (Fono Ekepule). Εξελέγησαν 20 ακομμάτιστοι, συμπεριλαμβανομένων και 6 που εξελέγησαν χωρίς αντίπαλο.
Έξι γυναίκες εξελέγησαν. 

Σε μυστική ψηφοφορία, η Συνέλευση επανεξέλεξε πρωθυπουργό τον Ντάλτον Ταγκελάγκι με ψήφους 16 προς 4 για τον Ο'Λαβ Γιάκομπσεν. Ο Ταγκελάγκι διόρισε το υπουργικό του συμβούλιο στις 12 Μαΐου, το πρώτο υπουργικό συμβούλιο με ισόρροπη εκπροσώπηση των δύο φύλων στην ιστορία του Νιούε.

Οι εκλογές διεξάγονται με ένα απλό σύστημα πλουραλισμού, με τους ψηφοφόρους στα δεκατέσσερα χωριά να εκλέγουν ένα μέλος ανά χωριό με πλειοψηφία και έξι μέλη από έναν κοινό κατάλογο. Οι εκλέκτορες πρέπει να είναι πολίτες της Νέας Ζηλανδίας, να διαμένουν τουλάχιστον τρεις μήνες, και οι υποψήφιοι πρέπει να είναι εκλέκτορες, να διαμένουν για δώδεκα μήνες.

## Εκλογικό σύστημα
Τα 20 μέλη της Συνέλευσης εκλέγονται με δύο μεθόδους. Τα 14 εκλέγονται από μονοεδρικές εκλογικές περιφέρειες και έξι εκλέγονται από μία εθνική εκλογική περιφέρεια.  Και οι δύο τύποι εδρών χρησιμοποιούν το πλειοψηφικό σύστημα.

## Παραπομπές


2023
Νιουε
Γιόζεφ Μπόχουσλαβ Φέρστερ

Ο **Γιόζεφ Μπόχουσλαβ Φέρστερ** (τσεχ. *Josef Bohuslav Foerster*, 30 Δεκεμβρίου 1859 – 29 Μαΐου 1951) ήταν Τσέχος συνθέτης και μουσικολόγος, συχνά αναφερόμενος και ως Γ. Μπ. Φέρστερ (*J. B. Foerster* ή και *Förster*).

Ο Φέρστερ γεννήθηκε στην Πράγα και οι πρόγονοί του ήταν Γερμανοί της Σουδητίας, αλλά είχαν αφομοιωθεί εντός της τσεχικής κοινότητας της Πράγας. Ο πατέρας του ήταν επίσης συνθέτης και καθηγητής στο Ωδείο της Πράγας, και ονομαζόταν επίσης Γιόζεφ Φέρστερ (χωρίς το «Μπόχουσλαβ»).) Ο αδελφός του Γιόζεφ Μπόχουσλαβ ήταν ο ζωγράφος Βίκτορ Φέρστερ. Ο Γιόζεφ Μπόχουσλαβ σπούδασε επίσης στο Ωδείο της Πράγας, ενώ επέδειξε και ένα πρώιμο ενδιαφέρον για το θέατρο. Δίδαξε και εκείνος μουσική στο Ωδείο. Από το 1884 ο Φέρστερ ασχολήθηκε και με τη μουσικοκριτική, εξελισσόμενος σε διακεκριμένο συγγραφέα. Το 1893 νυμφεύθηκε τη σημαντική Τσέχα υψίφωνο Μπέρτα Λαουτερέροβα (ή Λάουτερερ) στο Αμβούργο, όπου και έζησαν επί δεκαετία, όσο η Μπέρτα είχε συμβόλαιο με την Κρατική Όπερα του Αμβούργου. Το 1901 ο Φέρστερ έγινε καθηγητής στο Ωδείο του Αμβούργου. Το 1903 η Μπέρτα προσλήφθηκε από την Όπερα της Βιέννης και έτσι το ζεύγος μετεγκαταστάθηκε εκεί, με τον Γιόζεφ να συνεχίζει να βιοπορίζεται ως μουσικοκριτικός. Επέστρεψε στην Πράγα με την ίδρυση της Α΄ Τσεχοσλοβακικής Δημοκρατίας το 1918, και από τότε δίδασκε στο ωδείο και το πανεπιστήμιο.

Το 1946 ανακηρύχθηκε «Εθνικός Συνθέτης». Απεβίωσε στο χωριό Νόβι Βέστεκ σε ηλικία 91 ετών.

## Παραπομπές


## Εξωτερικοί σύνδεσμοι
* 

Κατηγορία:Τσέχοι γερμανικής καταγωγής
Κατηγορία:Τσέχοι συνθέτες
Καμένιτσνα

Η **Καμένιτσνα** (σλοβακ. *Kameničná*, ουγγρ. *Keszegfalva*) είναι χωριό και δήμος της νοτιοδυτικής Σλοβακίας, που υπάγεται στο Διαμέρισμα του Κόμαρνο και στην Περιφέρεια της Νίτρα. Αναφέρεται για πρώτη φορά σε γραπτή πηγή το έτος 1482. Ο δήμος έχει έκταση 34,51 τετραγωνικά χιλιόμετρα, ενώ ο πληθυσμός του ανερχόταν σε 1.894 κατοίκους στην απογραφή του 2021. Το χωριό είναι κτισμένο στην όχθη του ποταμού Βαχ, σε μεσοσταθμικό υψόμετρο 110 μέτρα πάνω από την επιφάνεια της θάλασσας.

Οι κάτοικοι του χωριού είναι εθνοτικά Ούγγροι σε ποσοστό 79%. Ως προς το θρήσκευμα, παραδοσιακά στο χωριό συνυπήρχαν τόσο Ρωμαιοκαθολικοί, όσο και Προτεστάντες Χριστιανοί, με την ύπαρξη αντίστοιχων ενοριών. Η Καμένιτσα διαθέτει δημόσια βιβλιοθήκη, κινηματογραφική αίθουσα και γήπεδο ποδοσφαίρου.

## Δημογραφία

## Παραπομπές


## Εξωτερικοί σύνδεσμοι
* 

Καμενιτσνα
Ίμελ

Το **Ίμελ** (σλοβακ. *Imeľ*, ουγγρ. *Imely*) είναι χωριό και δήμος της νοτιοδυτικής Σλοβακίας, που υπάγεται στο Διαμέρισμα του Κόμαρνο και στην Περιφέρεια της Νίτρα. Το Ίμελ αναφέρεται για πρώτη φορά σε γραπτή πηγή το έτος 1404 και το 1561 λεηλατήθηκε από οθωμανικά στρατεύματα, με την Οθωμανική Αυτοκρατορία να έχει τον έλεγχό της κατά τα διαστήματα 1566-1595, 1605-1606 και 1663-1685. Ο δήμος έχει έκταση 21,96 τετραγωνικά χιλιόμετρα, ενώ ο πληθυσμός του ανερχόταν σε 1.972 κατοίκους στην απογραφή του 2021. Το χωριό είναι κτισμένο σε μεσοσταθμικό υψόμετρο 111 μέτρα πάνω από την επιφάνεια της θάλασσας.

Ως προς το θρήσκευμα, παραδοσιακά στο χωριό συνυπήρχαν τόσο Ρωμαιοκαθολικοί όσο και Προτεστάντες Χριστιανοί, με την ύπαρξη αντίστοιχων ενοριών.

## Δημογραφία

## Παραπομπές


## Εξωτερικοί σύνδεσμοι
* 

Κατηγορία:Χωριά της Περιφέρειας της Νίτρα
Γουίκομ Γουόντερερς ΦΚ

Η **Γουίκομπ Γουόντερερς Φούτμπολ Κλαμπ** είναι μια επαγγελματική ποδοσφαιρική ομάδα με έδρα την πόλη Χάι Γουίκομ, στο Μπάκιγχαμσιρ της Αγγλίας. Η ομάδα αγωνίζεται στην Λιγκ Ουάν, την τρίτη  ατηγορία ου αγγλικού συστήματος πρωταθλημάτων ποδοσφαίρου.

Ιδρύθηκε το 1887 και εντάχθηκε στη Σάδερν Λιγκ το 1896. Μεταπήδησε στη Γκρέιτ Γουέστερν Σαμπέρμπαν Λιγκ το 1908 και στη συνέχεια στη Σπάρταν Λιγκ το 1919, προτού ενταχθεί στην Ίσθμιαν Λιγκ μετά τη νίκη τους στη Σπάρταν Λιγκ το 1919–20 και το 1920–21. Πέρασε 64 χρόνια στην Ίσθμιαν Λιγκ, κερδίζοντας οκτώ τίτλους πρωταθλήματος και ένα Κύπελλο Ερασιτεχνών Αγγλίας. Έχοντας απορρίψει πολυάριθμες προσκλήσεις για να ενταχθεί στην Αλλάιανς Πρέμιερ Λιγκ, τελικά δέχτηκε μια προσφορά το 1985 και τελικά γνώρισε επιτυχία στην πέμπτη κατηγορία του αγγλικού ποδοσφαίρου υπό τη διοίκηση του Μάρτιν Ο΄Νιλ, κερδίζοντας την άνοδο στη Φούτμπολ Λιγκ ως πρωταθλήτρια της Φούτμπολ Κόνφερενς την περίοδο 1992-93. Σήκωσε επίσης το ΦΑ Τρόφι το 1991 και το 1993, και κέρδισαν το Κόνφερενς Λιγκ Καπ, το Κόνφερενς Σιλντ (τρεις φορές) και το Κόνφερενς Τσάριτι Σιλντ.

Η Γουάικομπ είχε άμεση απήχηση στη Φούτμπολ Λιγκ, κερδίζοντας την άνοδο από την Τρίτη Κατηγορία μέσω των πλέι οφ το 1994. Πέρασε μια δεκαετία στην τρίτη κατηγορία και έφτασε στα ημιτελικά του Κυπέλλου Αγγλίας το 2001, αν και υποβιβάστηκε τρία χρόνια αργότερα. Έφτασε επίσης στα ημιτελικά του Λιγκ Καπ το 2007 και στη συνέχεια κέρδισε την άνοδο από τη Λιγκ Του τη σεζόν 2008–09. Αυτή ήταν η πρώτη από τις τέσσερις συνεχόμενες σεζόν προβιβασμού και υποβιβασμού μεταξύ της Λιγκ Του και της Λιγκ Ουάν, η οποία ακολουθήθηκε από μια πτώση που είδε τον σύλλογο να αποφεύγει τον υποβιβασμό στην πέμπτη κατηγορία μόνο λόγω της διαφοράς τερμάτων το 2014. Ο σύλλογος εξασφάλισε την άνοδο από τη Λιγκ Του τη σεζόν 2017–18 υπό την καθοδήγηση του Γκάρεθ Έινσγουορθ, ο οποίος στη συνέχεια οδήγησε τον σύλλογο στην Τσάμπιονσιπ για πρώτη φορά στην ιστορία του συλλόγου με νίκη στον τελικό των πλέι οφ της Λιγκ Ουάν το 2020. Ωστόσο, θα υποβιβαζόταν από τη Τσάμπιονσιπ στην πρώτη της σεζόν. Παίζει τους εντός έδρας αγώνες της στο Άνταμς Παρκ, που βρίσκεται στα δυτικά προάστια του Χάι Ουίκαμ.
Ρουσέ (Μπους-ντυ-Ρον)

Το **Ρουσέ** (, , ) είναι γαλλική κοινότητα στο νομό των Μπους-ντυ-Ρον, στη διοικητική περιοχή της Προβηγκίας-Άλπεων-Κυανής Ακτής.

## Παραπομπές


## Εξωτερικοί σύνδεσμοι
* 
*  

Κατηγορία:Κοινότητες των Μπους-ντυ-Ρον
Λίποβε

Το **Λίποβε** (σλοβακ. *Lipové*, ουγγρ. *Zsemlékes*) είναι χωριό και δήμος της νοτιοδυτικής Σλοβακίας, που υπάγεται στο Διαμέρισμα του Κόμαρνο και στην Περιφέρεια της Νίτρα. Από το 1926 έως το 1950 ονομαζόταν **Χόντζοβο** (*Hodžovo*, ουγγρ. *Hodzsafalva*). Το Λίποβε αναφέρεται για πρώτη φορά σε γραπτή πηγή το έτος 1245. Ο δήμος έχει έκταση 10,58 τετραγωνικά χιλιόμετρα, ενώ ο πληθυσμός του ήταν 144 κάτοικοι στην απογραφή του 2021. Το χωριό είναι κτισμένο σε μεσοσταθμικό υψόμετρο 109 μέτρα πάνω από την επιφάνεια της θάλασσας.

Στο χωριό υπάρχει εθνοτική μειονότητα Ούγγρων, που αντιστοιχεί στο 16% των κατοίκων. Το Λίποβε διαθέτει δημόσια βιβλιοθήκη και γήπεδο ποδοσφαίρου.

## Δημογραφία

## Παραπομπές


## Εξωτερικοί σύνδεσμοι
* 

Λιποβε
Λιβάδια Πάρου

Τα **Λιβάδια** είναι παραθαλάσσιος οικισμός της Πάρου στις Κυκλάδες και το Νότιο Αιγαίο.

## Γενικά στοιχεία - αξιοθέατα
Τα Λιβάδια βρίσκονται στις βόρειες ακτές του νησιού και τον Όρμο Πλαστήρα, σε υψόμετρο 10 μέτρα. Απέχουν περίπου 9 χιλιόμετρα ΝΑ. από την Παροικιά (ή Χώρα - έδρα και λιμάνι του νησιού) και 3 χιλιόμετρα Δ. από την Νάουσα. Στην γύρω περιοχή υπάρχουν αρκετά τουριστικά καταλύματα (ενοικιαζόμενα, κάμπινγκ κα) ενώ στη βορειοδυτική βόρεια άκρη τους είναι η Μυκηναϊκή Ακρόπολη Κουκουναριές και βόρεια οι Κολυμπήθρες.    

Αναφέρονται επίσημα για πρώτη φορά, ως ξεχωριστός οικισμός το 1928 γραμμένος *Λειβάδια* (με "ει") να απογράφεται μέχρι το 1940 στην κοινότητα Ναούσης ενώ άρχισε να απογράφεται ξανά, γραμμένος Λιβάδια (με "ι"), από το 1981. Σύμφωνα με το σχέδιο Καλλικράτης και την τροποποίησή του Κλεισθένης Ι, ανήκει στην κοινότητα Ναούσης που υπάγεται στο Δήμο Πάρου ενώ σύμφωνα με την απογραφή 2021 έχει 32 κατοίκους. Οι απογραφές πληθυσμού είναι:

## Σημείωση

Δίπλα και βόρεια της Παροικιάς είναι η συνώνυμη Λιβάδια (ή Λειβαδειά) που είναι και η κύριά της παραλία.
## Παραπομπές


Κατηγορία:Χωριά της περιφερειακής ενότητας Πάρου
Κατάλογος πρωθυπουργών της Φιλανδίας

Αυτός είναι ένας **κατάλογος των [[Πρωθυπουργός της Φινλανδίας|πρωθυπουργών]] της [[Φινλανδία]]ς** από την ίδρυση του αξιώματος το 1917.

## Ιστορία
Το 1918 η Γερουσία της Φινλανδίας μετατράπηκε σε κυβέρνηση της Φινλανδίας, και η θέση του *αντιπροέδρου του οικονομικού τμήματος της Γερουσίας* μετατράπηκε στη θέση του πρωθυπουργού. Το Κεσάραντα (Kesäranta) (στα σουηδικά Villa Bjälbo), που βρίσκεται στη συνοικία Μέιλαχτι του Ελσίνκι, είναι η επίσημη κατοικία του πρωθυπουργού της Φινλανδίας από το 1919.

Από την ανεξαρτησία της (η οποία κηρύχθηκε στις 6 Δεκεμβρίου 1917), η Φινλανδία είχε 75 κυβερνήσεις, συμπεριλαμβανομένης της τρέχουσας, με τη μακροβιότερη να είναι εκείνη του πρωθυπουργού Γιούχα Σίπιλα,  η οποία διήρκεσε 1.469 ημέρες.

Πριν από τη δεκαετία του 1980, οι κυβερνήσεις συνήθως είχαν σύντομη διάρκεια· ο πρόεδρος ήταν η σημαντικότερη πολιτική μορφή και είχε το δικαίωμα να σχηματίζει νέα κυβέρνηση όποτε ήθελε. Από τη δεκαετία του 1980 και μετά, οι κυβερνήσεις συνήθως ολοκληρώνουν την πλήρη θητεία τους (αν και σε ορισμένες περιπτώσεις άλλαξε πρωθυπουργός εν μέσω της θητείας, οι περισσότεροι άλλοι υπουργοί παρέμειναν σχεδόν αμετάβλητοι), και ο πρωθυπουργός έχει καταστεί ισχυρότερη πολιτική μορφή από τον πρόεδρο. Σύμφωνα με το ισχύον σύνταγμα, ο πρωθυπουργός επιλέγεται από το κοινοβούλιο και απλώς διορίζεται τυπικά από τον πρόεδρο.

## Κατάλογος πρωθυπουργών
Οι φινλανδικές κυβερνήσεις και οι πρωθυπουργοί αριθμούνται διαδοχικά. Ένας πρωθυπουργός μπορεί να ηγείται πολλαπλών κυβερνήσεων. Για παράδειγμα, ο Μάτι Βανχάνεν είναι τόσο ο 39ος όσο και ο 40ός πρωθυπουργός.

## Παραπομπές



Φινλανδια
Εθνοσυνέλευση (Μπουτάν)

Η **Εθνοσυνέλευση** είναι η κάτω βουλή του διθάλαμου Κοινοβουλίου του Μπουτάν και είναι υπεύθυνη για τη θέσπιση νόμων, την εκπροσώπηση του λαού και την εποπτεία της κυβέρνησης. Αποτελείται από 47 μέλη που εκλέγονται από 47 εκλογικές περιφέρειες σε ολόκληρη τη χώρα.

Σύμφωνα με το Σύνταγμα του 2008, άρθρο 12, παράγραφος 1, η Εθνοσυνέλευση αποτελείται από έως και 55 μέλη, τα οποία εκλέγονται άμεσα από τους πολίτες των εκλογικών περιφερειών κάθε *[[Διοικητικές περιφέρειες του Μπουτάν|Τζονγκκάγκ]]* (Διοικητική Περιφέρεια). Σύμφωνα με αυτό το σύστημα μονοεδρικών εκλογικών περιφερειών, κάθε περιφέρεια εκπροσωπείται από ένα μόνο μέλος της Εθνοσυνέλευσης· κάθε μία από τις 20 διοικητικές περιφέρειες *Τζονγκκάγκ* πρέπει να εκπροσωπείται από 2 έως 7 μέλη. Οι εκλογικές περιφέρειες ανακατανέμονται κάθε 10 χρόνια (Άρθρο 12, § 2). Η Εθνοσυνέλευση συνεδριάζει τουλάχιστον δύο φορές τον χρόνο (Άρθρο 12, § 5) και εκλέγει Πρόεδρο και Αντιπρόεδρο μεταξύ των μελών της (Άρθρο 12, § 3). Τα μέλη και οι υποψήφιοι επιτρέπεται να είναι μέλη πολιτικών κομμάτων.

Στις εκλογές του 2013, υπήρξε μεγάλη αύξηση των εδρών του κόμματος PDP, το οποίο κατέλαβε 32 έδρες έναντι 15 του DPT κατά την έναρξη των εργασιών της νέας Εθνοσυνέλευσης.

Στις εκλογές του 2018, το PDP δεν κατάφερε να συμμετάσχει στον τελικό γύρο. Το DNT σημείωσε άνοδο καταλαμβάνοντας 30 έδρες και έγινε το κυβερνών κόμμα στην Εθνοσυνέλευση, ενώ το DPT, με 17 έδρες, αποτέλεσε την αντιπολίτευση.

Στις εκλογές του 2023–24, και τα δύο απερχόμενα κοινοβουλευτικά κόμματα δεν κατάφεραν να εξασφαλίσουν έδρες. Το PDP επανήλθε ως πλειοψηφικό κόμμα, ενώ το νέο BTP ανέλαβε τον ρόλο της αντιπολίτευσης.

## Ιστορία
Η Εθνοσυνέλευση θεσπίστηκε αρχικά το 1953 με διάταγμα του Βασιλιά Τζίγκμε Ντόρζι Ουάνγκτσουκ. Ξεκίνησε ως μονοθάλαμο κοινοβούλιο στο πλαίσιο της προσπάθειας του βασιλιά για εκδημοκρατισμό. Το 1971 ο βασιλιάς Τζίγκμε Ντόρζι παραχώρησε στην Εθνοσυνέλευση την εξουσία να τον απομακρύνει –ή οποιονδήποτε διάδοχό του– με πλειοψηφία δύο τρίτων. Η διαδικασία παραίτησης παραμένει στο Σύνταγμα του 2008, με την προσθήκη ότι απαιτείται πλειοψηφία τριών τετάρτων σε κοινή συνεδρίαση του Κοινοβουλίου (δηλαδή και της Άνω Βουλής) καθώς και πανεθνικό δημοψήφισμα για την τελική επικύρωση. (Άρθρο 2)

## Εκλογικό σύστημα
Τα 47 μέλη της Εθνοσυνέλευσης εκλέγονται από μονοεδρικές εκλογικές περιφέρειες. Διεξάγονται προκαταρκτικές εκλογές στις οποίες οι ψηφοφόροι επιλέγουν πολιτικά κόμματα. Τα δύο κόμματα που συγκεντρώνουν τις περισσότερες ψήφους προκρίνονται στον κύριο γύρο των εκλογών, στον οποίο οι υποψήφιοί τους εκλέγονται με βάση το πλειοψηφικό εκλογικό σύστημα.

## Πρόεδροι (Speakers)
Ακολουθεί πλήρης κατάλογος των προέδρων της Εθνοσυνέλευσης.

## Παραπομπές


Εθνοσυνελευση
Εθνοσυνελευση
Αεροδρόμιο της Γενεύης

Το **Αεροδρόμιο της [[Γενεύη]]** (επίσης γνωστό ως αεροδρόμιο Cointrin) είναι το Διεθνές αεροδρόμιο της δεύτερης πολυπληθούς πόλης της Ελβετία. Το αεροδρόμιο χρησιμεύει ως κόμβο για τις Swiss International Air Lines και easyJet Switzerland.

## Ιστορία
μικρογραφία|Το αεροδρόμιο της Γενεύης το 1968

### Διάδρομοι
Το αεροδρόμιο διαθέτει ένα τσιμεντένιο διάδρομο (04/22), ο οποίος είναι ο μεγαλύτερος στην Ελβετία (και ένας από τους μεγαλύτερους στην Ευρώπη) με μήκος 3.900 m. Μέχρι τις 13 Σεπτεμβρίου, ο διάδρομος ήταν γνωστός ως 05/23 όταν άλλαξε σε 04/22 λόγω της μετακίνησης του Βόρειου Μαγνητικού Πόλου.

## Εξωτερικοί σύνδεσμοι
* 

Κατηγορία:Αεροδρόμια στην Ελβετία
Κατηγορία:Σελίδες με πηγές CS1 στα Γερμανικά (de)
Κατηγορία:Σελίδες με πηγές CS1 στα Ισπανικά (es)
Κατηγορία:Σελίδες με πηγές CS1 στα Εβραϊκά (he)
Κατηγορία:Λήμματα που περιέχουν κείμενο στα γαλλικά
Κατηγορία:Γενεύη
Ντίνα Σαρηγιαννίδου

Η **Κωνσταντίνα (Ντίνα) Σαρηγιαννίδου**, γεννημένη στις 22 Οκτωβρίου 1990 στη Βέροια, είναι Ελληνίδα αθλήτρια της καλαθοσφαίρισης. Διαθέτοντας ύψος 179 εκατοστά, αγωνίζεται ως σμολ φόργουορντ και πάουερ φόργουορντ. Από το 2013 διατηρεί συμβόλαιο με την ομάδα του Π.Α.Σ. Γιάννινα, αποτελώντας την αρχηγό της ομάδας. Από το 2024 καλείται και στην Εθνική Ελλάδας Γυναικών.

## Στατιστικά διεθνών διοργανώσεων
*Τελευταία ενημέρωση*: *6 Φεβρουαρίου 2026*

#### Διοργανώσεις με την Εθνική Ελλάδος
Σύμφωνα με το αρχείο της FIBA, η Σαρηγιαννίδου παρουσίασε τις ακόλουθες επιδόσεις σε διεθνείς επίσημες διοργανώσεις με την Εθνική Ελλάδας Γυναικών: 

#### Διοργανώσεις νέων με την Εθνική Ελλάδος
Σύμφωνα με το αρχείο της FIBA, η Σαρηγιαννίδου παρουσίασε τις ακόλουθες επιδόσεις σε διεθνείς νεανικές διοργανώσεις: 

#### Διασυλλογικές διοργανώσεις
Σύμφωνα με το αρχείο της FIBA, η Σαρηγιαννίδου παρουσίασε τις ακόλουθες επιδόσεις σε διεθνείς διασυλλογικές διοργανώσεις: 

## Εξωαγωνιστική ζωή
H Σαρηγιαννίδου ζει στα Ιωάννινα από το 2013, όπου και γνώρισε και το σύζυγό της, Γιάννη Ζήκο. Ο τελευταίος αποτελεί μέλος της διοικητικής ομάδας του Π.Α.Σ. Το ζευγάρι έχει ένα γιο, τον Κωνσταντίνο, που γεννήθηκε το 2016. Ενδεικτικά, την αγωνιστική περίοδο 2024-25, από τις σχεδόν 120 αθλήτριες του Πρωταθλήματος της Α1 Εθνικής Κατηγορίας, η Σαρηγιαννίδου ήταν η μία από τις μόλις δύο που συνδύαζαν τον αθλητισμό με τη μητρότητα (η έτερη ήταν η Θάλεια Κασάπογλου).

## Παραπομπές


## Εξωτερικοί σύνδεσμοι
* Ντίνα Σαρηγιαννίδου, συμμετοχές με τα χρώματα της Εθνικής Ελλάδος, επίσημος ιστότοπος της Ελληνικής Ομοσπονδίας Καλαθοσφαίρισης.
* Konstantina Sarigiannidou, στατιστικά στον επίσημο ιστότοπο της FIBA. 
* Konstantina Sarigiannidou, στατιστικά στον επίσημο ιστότοπο της FIBA για τα Πρωταθλήματα 3x3. 
* Konstantina Sarigiannidou, στατιστικά στον ιστότοπο EuroBasket.com. 
* Konstantina Sarigiannidou, στατιστικά στον ιστότοπο FlashScore.com. 
* Konstantina Sarigiannidou, στατιστικά στον ιστότοπο ProBallers.com. 
* Konstantina Sarigiannidou, στατιστικά στον ιστότοπο SofaScore.com. 
* 

Κατηγορία:Ελληνίδες αθλήτριες της καλαθοσφαίρισης
Κατηγορία:Καλαθοσφαιρίστριες Εθνικής Ελλάδας
Κατηγορία:Καλαθοσφαιρίστριες Εθνικής Ελλάδας Κ20
Κατηγορία:Καλαθοσφαιρίστριες Α.Ο.Κ. Βέροιας
Κατηγορία:Καλαθοσφαιρίστριες Ολυμπιακού Βόλου
Κατηγορία:Καλαθοσφαιρίστριες Πυλαίας
Κατηγορία:Καλαθοσφαιρίστριες Νίκης Λευκάδας
Κατηγορία:Καλαθοσφαιρίστριες ΠΑΣ Γιάννινα
Κατηγορία:Σμολ φόργουορντ
Κατηγορία:Πάουερ φόργουορντ
Κατηγορία:Καλαθοσφαιρίστριες Εθνικής Ελλάδας 3x3
Πρωθυπουργός της Σιγκαπούρης

Ο **πρωθυπουργός της Σιγκαπούρης** είναι ο επικεφαλής της κυβέρνησης της Σιγκαπούρης. Ο πρωθυπουργός διορίζεται από τον Πρόεδρο της Σιγκαπούρης με τη συμβουλή και τη συγκατάθεση του υπουργικού της συμβουλίου. Ο σημερινός πρωθυπουργός της είναι ο Λόρενς Γουόνγκ, ο οποίος ανέλαβε καθήκοντα στις 15 Μαΐου 2024.

Η Σιγκαπούρη ακολουθεί πολιτικά το πρότυπο του συστήματος του Γουεστμίνστερ *(δηλαδή του Ηνωμένου Βασιλείου)*. Ο πρωθυπουργός κυβερνά με την εμπιστοσύνη της πλειοψηφίας του Κοινοβουλίου και ως εκ τούτου, ο πρωθυπουργός καθίσταται συνήθως και μέλος του κοινοβουλίου *(MP)* και ηγείται είτε του μεγαλύτερου κόμματος είτε ενός συνασπισμού κομμάτων. Στην πράξη, ο πρωθυπουργός είναι ο ηγέτης του κόμματος της πλειοψηφίας στο Κοινοβούλιο.

## Κατάλογος πρωθυπουργών της Σιγκαπούρης

## Χρονοδιάγραμμα

## Παραπομπές


## Σημειώσεις

Σιγκαπουρης
Σβιάτυ Πέτερ

Το **Σβιάτυ Πέτερ** (σλοβακ. *Svätý Peter*, ουγγρ. *Szentpéter* ή *Komáromszentpéter*) είναι μεγάλο χωριό και δήμος της νοτιοδυτικής Σλοβακίας, που υπάγεται στο Διαμέρισμα του Κόμαρνο και στην Περιφέρεια της Νίτρα. Το Σβιάτυ Πέτερ αναφέρεται για πρώτη φορά σε γραπτή πηγή το έτος 1332. Ο δήμος έχει έκταση 34,32 τετραγωνικά χιλιόμετρα, ενώ ο πληθυσμός του ήταν 2.712 κάτοικοι στην απογραφή του 2021. Το χωριό είναι κτισμένο σε μεσοσταθμικό υψόμετρο 138 μέτρα πάνω από την επιφάνεια της θάλασσας.

Οι κάτοικοι του χωριού είναι εθνοτικά Ούγγροι σε ποσοστό 74%. Το Σβιάτυ Πέτερ διαθέτει δημόσια βιβλιοθήκη, γυμναστήριο και γήπεδο ποδοσφαίρου.

## Δημογραφία

## Παραπομπές


## Εξωτερικοί σύνδεσμοι
* 

Σβιατυ Πετε
Σωτηρόπουλος

Το ελληνικό επώνυμο **Σωτηρόπουλος**, που ετυμολογικώς σημαίνει «γιος του Σωτηρίου» (Σωτήρη), μπορεί να αναφέρεται σε κάποιο από τα παρακάτω πρόσωπα:

* Αλέξιος Σωτηρόπουλος (γενν. 1972), δικηγόρος και δήμαρχος Βύρωνα
* Αντώνης Σωτηρόπουλος (γενν. 1976), σκηνοθέτης
* Διαμαντής Σωτηρόπουλος (γενν. 1978), ζωγράφος
* Νικόλαος Σωτηρόπουλος (1934–2014), θεολόγος
* Παναγιώτης Σωτηρόπουλος ή Γιώτης ή Καραβαρίτης (θάν. 1838), αγωνιστής στην Επανάσταση του 1821
* Σωτήριος Σωτηρόπουλος (1831-1898), πολιτικός, πολλές φορές υπουργός Οικονομικών και Πρωθυπουργός της Ελλάδας
* Τζωρτζ Σωτηρόπουλος (γενν. 1977), Αυστραλός αθλητής των μεικτών πολεμικών τεχνών

## Δείτε επίσης
* Σωτηροπούλου
Ψάρια των κοραλλιογενών υφάλων

thumb|upright=1.35|Τα ψάρια που κατοικούν στους κοραλλιογενείς υφάλους είναι πολυάριθμα και παρουσιάζουν μεγάλη ποικιλία.
Ως **ψάρια των κοραλλιογενών υφάλων** ορίζονται τα ψάρια που ζουν στους κοραλλιογενείς υφάλους ή σε στενή σχέση με αυτούς. Οι κοραλλιογενείς ύφαλοι σχηματίζουν πολυσύνθετα οικοσυστήματα με τεράστια βιοποικιλότητα. Ανάμεσα στους μυριάδες ζωντανούς οργανισμούς που κατοικούν εκεί, τα ψάρια ξεχωρίζουν για την πολυχρωμία τους και το ενδιαφέρον που παρουσιάζουν. Σε μια μικρή περιοχή ενός υγιούς κοραλλιογενούς υφάλου είναι δυνατόν να υπάρχουν εκατοντάδες διαφορετικά είδη, πολλά εκ των οποίων ζουν κρυμμένα ή με αποτελεσματικό καμουφλάζ. Τα ψάρια αυτών των υφάλων έχουν αναπτύξει πολλές εξειδικευμένες εξελικτικές προσαρμογές στην επιβίωση σε αυτό το περιβάλλον.

Οι κοραλλιογενείς ύφαλοι καταλαμβάνουν λιγότερο από το 1% της επιφάνειας των ωκεανών της Γης, αλλά παρέχουν κατοικία στο 25% όλων των θαλάσσιων ειδών ψαριών. Τα ενδιαιτήματα των υφάλων έρχονται σε έντονη αντίθεση με τα ενδιαιτήματα της ανοικτής θάλασσας, που αποτελούν το υπόλοιπο 99% των παγκόσμιων ωκεανών.

Ωστόσο, η απώλεια και η υποβάθμιση του ενδιαιτήματος των κοραλλιογενών υφάλων, η αυξανόμενη ρύπανση και η υπεραλίευση, συμπεριλαμβανομένης της χρήσεως καταστρεπτικών αλιευτικών πρακτικών, απειλούν την επιβίωση των κοραλλιογενών υφάλων και των συναφών ψαριών που τους κατοικούν.

Οι κοραλλιογενείς ύφαλοι είναι αποτέλεσμα εκατομμυρίων ετών συνεξελίξεως φυκών, ασπόνδυλων ζώων και ψαριών. Κατέληξαν να είναι πολύπλοκα περιβάλλοντα, που βρίθουν από ζωντανούς οργανισμούς, και τα ψάρια τους έχουν εξελίξει πολλές «έξυπνες» στρατηγικές για την επιβίωσή τους. Τα περισσότερα από τα ψάρια που βρίσκονται στους κοραλλιογενείς υφάλους ανήκουν στην ομοταξία ων ακτινοπτερύγιων, που φέρουν άκανθες στα πτερύγιά τους. Αυτές οι άκανθες είναι εξαιρετικά αμυντικά μέσα και σε μερικά είδη είναι δηλητηριώδεις. Πολλά ψάρια των κοραλλιογενών υφάλων από την άλλη έχουν εξελίξει παραπλανητικούς συνδυασμούς χρωμάτων προκειμένου να συγχέουν τους θηρευτές τους.

## Παραπομπές


## Πηγές
* Lieske, E., και R. Myers: ''Coral Reef Fishes: Indo-Pacific and Caribbean'', Princeton University Press, 2001, ISBN 0-691-08995-7
* Moyle, P.B., και Cech, J.J.: *Fishes, An Introduction to Ichthyology*, 5η έκδ., Benjamin Cummings, 2003, ISBN 978-0-13-100847-2

Ψαρια
Κοραλλιογενων υφαλων